**ELŐTERJESZTÉS**

**Körmend Város Önkormányzata Képviselő-testületének 2022. május 26-i ülésére**

**Tárgy:** Körmendi Kulturális Központ, Múzeum és Könyvtár szakmai beszámolója és munkaterve

Tisztelt Képviselő-testület!

A Körmendi Kulturális Központ, Múzeum és Könyvtár a város kultúraközvetítő intézménye, amely közös igazgatás alatt, de három, egymástól alapjaiban eltérő szakmai terület feladatellátását végzi együttes közformáló, közművelődési céllal. Feladatait a kulturális örökség védelméről szóló 2001. évi LXIV. törvény, 2020. november 1-től a munka törvénykönyvéről szóló 2012. évi I. törvény, 2020. október 31-ig pedig a közalkalmazottak jogállásáról szóló 1992. évi XXXIII. törvény végrehajtásáról szóló 150/1992 (XI. 20) kormányrendelet, a muzeális intézményekről, a nyilvános könyvtár ellátásáról és a közművelődésről szóló, többször módosított 1997. évi CXL. törvény, valamint a helyi önkormányzati határozatok és rendeletek alapján látja el. A 2018-tól január 1-től életbe lépett a 2017. évi LXVII. törvény, amelynek végrehajtási határideje 2021. január 1. volt.

A bőséges szakmai anyag átfogó képet ad a Körmendi Kulturális Központ, Múzeum és Könyvtár tevékenységéről, szervezeti kultúrájáról, feltárva a sikereket és a hiányosságokat is. Külön fejezetek tárgyalják az egyes szakmai területeket képviselő intézményegységek tevékenységét.

A Körmendi Kulturális Központ, Múzeum és Könyvtár részletes beszámolóit és terveit a Képviselő-testület tagjai az előterjesztés mellékleteként megismerhetik.

Kérem a tisztelt Képviselő-testületet, hogy az előterjesztésben foglaltakat tárgyalja meg, és a határozati javaslatot támogassa.

**HATÁROZATI JAVASLAT**

1. Körmend Város Önkormányzatának Képviselő-testülete a Körmendi Kulturális Központ, Múzeum és Könyvtár teljes intézményi, valamint külön a közművelődési területre vonatkozó 2021. évi beszámolóját és 2022. évi munkatervét, valamint képzési tervét és beiskolázási tervét elfogadja.
2. Körmend Város Önkormányzatának Képviselő-testülete a Körmendi Kulturális Központ, Múzeum és Könyvtár múzeumi területre vonatkozó, Dr. Batthyány-Strattmann László Múzeum intézményegység 2021. évi beszámolóját és 2022. évi munkatervét elfogadja.
3. Körmend Város Önkormányzatának Képviselő-testülete a Körmendi Kulturális Központ, Múzeum és Könyvtár könyvtári területre vonatkozó, Faludi Ferenc Könyvtár 2021. évi beszámolóját és 2022. évi munkatervét elfogadja.
4. Körmend Város Önkormányzatának Képviselő-testülete megbízza a Körmendi Kulturális Központ, Múzeum és Könyvtár igazgatóját, valamint az intézményegységek vezetőit, hogy a Képviselő-testület által elfogadott beszámolókat és munkaterveket a törvényben meghatározott módon továbbítsa a területileg illetékes, kijelölt szakmai szolgáltató szervezetnek az elfogadásukról szóló határozatokkal együtt.

Körmend, 2022. május 16.

**Bebes István**

**polgármester**